कांग्रेस में बाहर से घुसे लोग, मनमर्जी से कर रहे हैं काम, इनसे सतर्क रहें
कांग्रेस के स्थापना दिवस कार्यक्रम में जिला अध्यक्ष दर्शन सिंह ने कहा
सिटी रिपोर्टर|ग्वालियर
कांग्रेस में बाहर से घुस आए लोग पार्टी को अपने ढंग से चलाना चाहते हैं। इनसे न केवल पार्टीजन को बल्कि शहरवासियों को भी सतर्क रहना होगा। यह बात शहर जिला कांग्रेस के अध्यक्ष दर्शन सिंह ने सोमवार को पार्टी कार्यालय पर आयोजित अभा कांग्रेस कमेटी के स्थापना दिवस कार्यक्रम में कही। खास बात यह कि उन्होंने किसी का नाम लिए बिना यह सब कहा। इसके बाद पार्टी कार्यकर्ताआें में चर्चा का दौर शुरू हो गया कि आखिर जिला अध्यक्ष के अपने भाषण में जो कुछ कहा- उसका निशाना किसकी आेर था।
स्थापना दिवस कार्यक्रम में मुख्य वक्ता बाल खांडे थे। उन्होंने कांग्रेस की स्थापना से लेकर समय-समय पर पार्टी नेताआें द्वारा किए गए महत्वपूर्ण कार्यों का उल्लेख करते हुए कहा कि कांग्रेस का इतिहास त्याग आैर बलिदान का इतिहास रहा है। कार्यक्रम का संचालन लतीफ खां ने आैर आभार प्रदर्शन वीरेंद्र यादव ने किया। कार्यक्रम में स्वतंत्रता सैनानी, समाजसेवी डॉ. रघुनाथ पापरीकर ने भी अपने विचार रखे। आरंभ में ध्वजारोहण किया गया।
कांग्रेस के स्थापना दिवस पर शहर जिला कांग्रेस ने पार्टी कार्यालय पर वरिष्ठ नेताओं का सम्मान किया।
इनका हुआ सम्मान
कार्यक्रम में वरिष्ठ नेता डॉ. रघुनाथ पापरीकर, मख्खनलाल आेझा, चंदनसिंह अंदाना, पूर्व जिला अध्यक्ष प्रकाश खंडेलवाल,, जनकसिंह यादव, सरोज मिश्रा आदि को शॉल,श्रीफल भेंटकर सम्मानित किया गया। कार्यक्रम में प्रदेश उपाध्यक्ष अशोक सिंह, पूर्व अध्यक्ष अशोक शर्मा, चंद्रमोहन नागौरी, पूर्व विधायक प्रद्युम्न तोमर, राधेश्याम चांदौरिया, अशोक प्रेमी, कृष्णराव दीक्षित, केसी राजपूत, वीरेंद्र तोमर, संजय शर्मा, संजय यादव सहित कई कांग्रेसी शामिल थे।
hin_Deva awa_Deva mai_Deva hin_Deva hin_Deva awa_Deva hin_Deva awa_Deva